EkBass/fiwiki-20250220-pages-articles huggingface dataset:
Vj (artisti)

VJ (oik. Kieran Richardson) on suomalainen rap-artisti, joka levyttää nykyisin Warnerin omistamalle Babyface. Music & publishing -levy-yhtiölle. Karibialaisen soulin, R&B;:n ja old school rapin parissa kasvanut artisti erottuu iskevillä punchlineillä ja kunnianhimoisella flowlla. Monista eri musiikin tyylilajeista inspiraationsa saava laulaja sisällyttää musiikkiinsa tositarinoita elämästään. Erilaisia elementtejä yhdistelevän artistin julkaisut huokuvat itsevarmuutta ja ovat nousseet top-listoille. Miljoonia toistoja YouTubessa saaneet singlet Vastustaa ja Crocodile Teeth ovat näytteitä artistin maaliskuussa 2024 ilmestyneestä Bandolero- debyyttialbumista. Jo ennakkoon kultaa striimanneesta kappaleesta Malaga on myös tehty musiikkivideo. Albumilla on esiintyy VJ:n lisäksi muita suomiräpin artisteja, kuten Fabe, Kerza ja Turisti. VJ on julkaissut albumin Bandolero Warner Musicin Babyfacen kautta.Cledos, Ahti ja muita viikon uutuuksia > VJ – Bandolero, Warner, viitattu 19.9.2024 == Lähteet == Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Halytšin piiri (Lviv)

Halytšin piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Monet kaupungin tunnetuimmat rakennukset, joista useat sisältyvät Unescon maailmanperintöluetteloon kuuluvaan Lvivin vanhan keskustaan, sijaitsevat tässä kaupunkipiirissä. Halytšin piirissä oli 58 812 asukasta (2011). Kaupunkipiirin naapureina ovat lounaassa Frankon piiri, lännessä Rautatien piiri, pohjoisessa Ševtšenkon piiri, idässä Lytšakivin piiri ja etelässä Syh’ivin piiri. Piirin alueella sijaitsevat muun muassa: * (kesken) 2023-12-30 Lviv old town - Lviv City Council - 2.jpg|Lvivin kaupungintalo. Lwów - Opera.jpg|Lvivin valtionooppera ja -baletti Tiedosto:Промышленный музей.jpg|Lvivin kansallismuseo Дворец Потоцких.jpg|Potockin palatsi. Львів, Університетська 1, Головний навчальний корпус університету.jpg|Lvivin yliopiston päärakennus. Бандери 3179.jpg|Lvivin polyteknisen yliopiston päärakennus. St. George Cathedral of the UGCC, Lviv.jpg|Pyhän Yrjön katedraali. 2017-05-25 Armenian church, Lviv.jpg|Armenialainen katedraali. Львів. Винниченка 30. Костел Стрітення.JPG| Львів. Успенська церква.JPG|Uspenskin kirkko. Кропивницького пл., 1, церква св. Ольги і Єлизавети, 9088-HDR-Edit.jpg| Pyhien Olgan ja Elizabetin kirkko. Lviv Ukraina Stadium12.jpg|FK Karpaty Lvivin kotikenttä, 28 051-paikkainen Stadion Ukrajina (Ukraina Stadium). ==Lähteet== ==Aiheesta muualla== * Halytšin piirin rajat Open Street Map -kartalla (OSM) (openstreetmap.org) Luokka:Lvivin piirit
Kokelvin kirkko

Kokelvin kirkko () on Hammerfestin kunnassa Norjassa sijaitseva puinen pitkäkirkko vuodelta 1960. ==Lähteet== ==Aiheesta muualla== Luokka:Hammerfest Luokka:Norjan puukirkot
Hamnsundin kirkko

Hamnsundin kirkko () on Haramin kunnassa Norjassa sijaitseva puinen pitkäkirkko vuodelta 1875. ==Lähteet== ==Aiheesta muualla== Luokka:Haram Luokka:Norjan puukirkot
Joseph Ascher

Joseph Ascher (3. kesäkuuta 1829 Groningen – 20. kesäkuuta 1869 Lontoo) oli alankomaalainen säveltäjä ja pianisti.Joseph Ascher Classical Music Midi Page, viitattu 17.9.2024 Ascher syntyi juutalaisperheeseen Groningenissa, mutta muutti sitten Lontooseen, jossa työskenteli kanttorina (hazzan). Hän opiskeli musiikkia Lontoossa ja sitten Ignaz Moschelesin johdolla Leipzigin konservatoriossa. Vuonna 1849 Ascher pääsi keisarinna Eugénien pyynnöstä hovipianistiksi. Häntä seurasi tässä asemassa Émile Waldteufel. Ascher palasi Lontooseen vuonna 1865. Hänen kuolemansa johtui aikalaislähteiden mukaan osallistumisesta ”aistinautintoihin” tai ”paheisiin”. Ascher sävelsi pianolle noin 170 teosta, joista osa on neli- tai kahdeksankätisiä. Hänen tuotantoonsa kuuluu myös yksinlauluja. == Lähteet == == Aiheesta muualla == * IMSLP: nuotteja Luokka:Alankomaalaiset säveltäjät Luokka:Alankomaalaiset pianistit Luokka:Vuonna 1829 syntyneet Luokka:Vuonna 1869 kuolleet
Fjørtoftin kirkko

Fjørtoftin kirkko () on Haramin kunnassa Norjassa sijaitseva puinen pitkäkirkko vuodelta 1878. ==Lähteet== ==Aiheesta muualla== Luokka:Haram Luokka:Norjan puukirkot
Hildren kirkko

Hildren kirkko () on Haramin kunnassa Norjassa sijaitseva puinen pitkäkirkko vuodelta 1934. ==Lähteet== ==Aiheesta muualla== Luokka:Haram Luokka:Norjan puukirkot
Bjarkøyn kirkko

Bjarkøyn kirkko () on Harstadin kunnassa Norjassa sijaitseva puinen ristikirkko vuodelta 1934. ==Lähteet== ==Aiheesta muualla== Luokka:Harstad Luokka:Norjan puukirkot
Anna Cramer

Anna Cramer (15. heinäkuuta 1873 Amsterdam – 4. kesäkuuta 1968) oli alankomaalainen säveltäjä.Anna Cramer NativeDSD Music, viitattu 17.9.2024 Cramer opiskeli Amsterdamin konservatoriossa. Valmistuttuaan vuonna 1897 hän lähti Saksaan, jossa hänelle opettivat sävellystä Wilhelm Berger ja Max von Schillings. Monia Cramerin lauluja esitettiin Alankomaissa ja Saksassa vuosina 1906–1907. Hänen laulunsa op. 1–4 julkaistiin Saksassa vuosina 1907–1910. Cramer asui vuosina 1910–1925 Münchenissä ja Berliinissä. Muutettuaan Wieniin hän teki läheistä yhteistyötä Walter Simlingerin kanssa. Simlinger kirjoitti libretot Cramerin oopperoihin Der letzte Tanz ja Dr. Pipalumbo (1926–1927). Cramer kärsi toistuvista taloudellisista ja terveydellisistä ongelmista. Hän joutui psykiatriseen laitokseen vuonna 1930. Päästyään sieltä tammikuussa 1931 hän palasi Alankomaihin, mutta vetäytyi julkisesta elämästä eikä hänen teoksiaan enää julkaistu hänen eläessään. Cramer joutui laitoshoitoon uudelleen vuonna 1960 ja pysyi hoidettavana kuolemaansa saakka. Hänen käsikirjoituksiaan säilytetään Nederlands Muziek Instituutissa Haagissa. == Lähteet == Luokka:Alankomaalaiset säveltäjät Luokka:Vuonna 1873 syntyneet Luokka:Vuonna 1968 kuolleet
Kaurisantilooppi

Kaurisantilooppi eli vuohiantilooppi (Pelea capreolus) on vuohiantilooppien sukuun kuuluva sorkkaeläin. Aikuinen kaurisantilooppi painaa 18–30 kg ja on 105–125 cm pitkä kuononkärjestä hännäntyveen. Sen säkäkorkeus on 70–80 cm. Tiheä, villainen turkki on harmaa, ja sen alaosa on tasaisen vaalea. Jalat ja pää ovat yleensä kellertävämpiä kuin vartalo, ja säären ja reiden etuosat ovat usein tummempia. Häntä on 10–20 cm pitkä, tuuhea ja pörröinen. Musta, paljas nenänpää on iso ja erottuu selvästi kuonon valkoisista karvoista. Silmäluomet ovat mustat, ja silmiä ympäröivät valkeat karvat. Korvat ovat pitkät ja kapeat ja pystyasennossa. Vain koirailla on sarvet; ne ovat sirot, pystysuorat ja 20–29 cm pitkät. Kaurisantilooppeja elää Etelä-Afrikassa, Lesothossa ja Swazimaassa. == Lähteet == Luokka:Vesiantiloopit
Sandsøyn kirkko

Sandsøyn kirkko () on Harstadin kunnassa Norjassa sijaitseva puinen ristikirkko vuodelta 1888. ==Lähteet== ==Aiheesta muualla== Luokka:Harstad Luokka:Norjan puukirkot
Gausvikin kirkko

Gausvikin kirkko () on Harstadin kunnassa Norjassa sijaitseva kivinen pitkäkirkko vuodelta 1979. ==Kuvia== Gausvik, Kirke, Jehmlich- Orgel.jpg|Kirkkosali ==Lähteet== ==Aiheesta muualla== Luokka:Harstad Luokka:Norjan kivikirkot
Mia Wagner

Mia Therese Wagner (s. 25. joulukuuta 1977 Viborg) on tanskalainen juristi ja Venstren poliitikko, joka toimi maansa digitalisaatio- ja tasa-arvoministerinä noin kahden viikon ajan syksyllä 2023. ==Lähteet== ==Aiheesta muualla== * Mia Wagner Tanskan kansankäräjien verkkosivuilla Luokka:Tanskan ministerit Luokka:Tanskalaiset juristit Luokka:Vuonna 1977 syntyneet Luokka:Elävät henkilöt
Jan Koetsier

Jan Koetsier (14. elokuuta 1911 Amsterdam – 28. huhtikuuta 2006 München) oli alankomaalainen säveltäjä, pianisti ja kapellimestari.Jan Koetsier Donemus, viitattu 17.9.2024 Koetsier opiskeli pianonsoittoa ja orkesterinjohtoa Walther Gmeindlin johdolla sekä sävellystä Julius Prüwerin johdolla Berliinissä vuosina 1927–1934. Hän työskenteli sovittajana, pianistina ja kapellimestarina Kurzwellensender Berlinin musiikin laitoksella vuosina 1936–1937. Koetsier oli kapellimestarina Lyypekissä ja Berliinissä ennen kuin pääsi Concertgebouw-orkesterin avustavaksi kapellimestariksi vuonna 1942. Hän kiersi vuosina 1940–1942 tanssija Ilse Meudtnerin pianistina ja säestäjänä. Myöhemmin Koetsier toimi Residentie Orkestin kapellimestarina Haagissa ja Baijerin radion sinfoniaorkesterin kapellimestarina Münchenissä. Koetsier opetti Alankomaissa ja vuodesta 1966 Münchenin musiikki- ja teatteriyliopistossa. Hän perusti Jan Koetsier-Stiftungin vaskisoittimille sävelletyn kamarimusiikin edistämiseen. Concertgebouw-orkesteri esitti Koetsierin ensimmäisen orkesterisävellyksen (Barock-Suite, op. 10) vuonna 1937. Koetsier sävelsi tilaustöitä Armin Rosinin kokoonpanoille, muille vaskipuhallinkokoonpanoille, jousisolisteille ja pianisteille. Hänen tuotantoonsa kuuluu konserttoja, sinfonioita, piano- ja urkumusiikkia, lauluja, kuoroteoksia sekä ooppera Frans Hals (op. 39). Saksa myönsi Koetsierille vuonna 1994 Bundesverdienstkreuzin. == Lähteet == Luokka:Alankomaalaiset säveltäjät Luokka:Alankomaalaiset pianistit Luokka:Alankomaalaiset kapellimestarit Luokka:Vuonna 1911 syntyneet Luokka:Vuonna 2006 kuolleet
Halytšin piiri

Halytšin piiri () oli hallinnollinen piiri Ukrainan länsiosassa Ivano- Frankivskin alueella. Maaseutuvaltaisen piirin väkiluku oli 43 641 (2017 arvio). Piirin hallintokeskuksena oli historiallinen Halytšin kaupunki (6 210 as., 2017). Toinen kaupunkimainen asutus oli Bilšivtsin taajama (Більшівці, 2 001 as.). Piirin väestön pääosa (35 430 as.) asui maaseudulla, paljolti kylissä. Heinäkuun 2020 aluehallinnollisessa uudistuksessa Ukraina supisti aluehallinnon toisella tasolla olleiden hallinnollisia rakenteiden määrää, ja Halytšin piirin alue yhdistettiin osaksi laajempaa Ivano-Frankivskin piiriä. == Lähteet == == Aiheesta muualla == Luokka:Ivano-Frankivskin alueen piirit
Caroline Stage Olsen

Caroline Stage Olsen (s. 10. marraskuuta 1990 Bagsværd) on tanskalainen Moderaattien poliitikko ja maansa nykyinen digitalisaatioministeri elokuusta 2024. Aiemmin hän on kuulunut Venstre-puolueeseen. ==Lähteet== ==Aiheesta muualla== * Caroline Stage Olsen Tanskan kansankäräjien verkkosivuilla Luokka:Tanskan ministerit Luokka:Vuonna 1990 syntyneet Luokka:Elävät henkilöt
Åsarna

Åsarna on taajama Bergin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 280 asukasta vuonna 2016. ==Lähteet== ==Aiheesta muualla== Luokka:Ruotsin taajamat Luokka:Bergin kunta
Myrviken

Myrviken on taajama Bergin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 291 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Bergin kunta
Johan August Gripenstedt

Johan August Gripenstedt (11. elokuuta 1813 Holsteinin herttuakunta, Saksan liitto – 13. heinäkuuta 1874 Bälinge, Ruotsi) oli ruotsalainen vapaaherra, upseeri ja poliitikko, joka toimi Ruotsin valtiovarainministerinä vuosina 1856–1866. Hänet valittiin ensimmäisen kerran aateliston edustajaksi Ruotsin valtiopäiville vuonna 1840. Gripenstedt edisti vapaakauppaa ja rautateiden rakentamista sekä vastusti Ruotsin sekaantumista Saksan ja Tanskan väliseen sotaan vuonna 1864. Lisäksi Gripenstedt kannatti uskonnonvapauden laajentamista, naisten oikeuksien lisäämistä, aateliston etuoikeuksien vähentämistä ja säätyvaltiopäivien lakkauttamista. ==Lähteet== ==Aiheesta muualla== Luokka:Ruotsin valtiovarainministerit Luokka:Ruotsalaiset aateliset Luokka:Ruotsalaiset upseerit Luokka:Vuonna 1813 syntyneet Luokka:Vuonna 1874 kuolleet
Luka Hyryläinen

Luka-Mikael Hyryläinen (s. 25. elokuuta 2004 Helsinki) on suomalainen jalkapalloilija, joka edustaa Saksan 2. Bundesliigassa pelaavaa SSV Ulmia lainalla TSG Hoffenheimistä. Pelipaikaltaan Hyryläinen on puolustava keskikenttäpelaaja. Hän kuuluu myös Suomen alle 21-vuotiaiden jalkapallomaajoukkueeseen. Hyryläinen siirtyi HJK:n junioreista saksalaisen Eintracht Frankfurtin organisaatioon vuonna 2020.https://yle.fi/a/74-20096564 Vuonna 2022 hän siirtyi Bundesliigassa pelaavaan Hoffenheimiin, jossa hän on pelannut seuran kakkosjoukkueessa neljänneksi korkeimmalla sarjatasolla Regionalligassa. Heinäkuussa 2024 Hyryläinen siirtyi lainalle toiseksi korkeimman sarjatason 2. Bundesliigan SSV Ulmiin, jossa hän pelasi ensimmäisen ottelunsa seuraavassa kuussa Kaiserslauternia vastaan.https://us.soccerway.com/players/luka-mikael-hyrylainen/671953/ Hyryläinen on pelannut vuodesta 2019 alkaen Suomen juniorimaajoukkueissa. Kesäkuussa 2024 hän esiintyi ensimmäistä kertaa alle 21-vuotiaiden maajoukkueen paidassa. Hyryläisen isä on Suomen jalkapallomaajoukkueessa pelannut Aki Hyryläinen, joka on pelannut jalkapalloa ammatikseen Suomen lisäksi Belgiassa ja Tanskassa. == Lähteet == Luokka:Suomalaiset jalkapalloilijat Luokka:Vuonna 2004 syntyneet Luokka:Elävät henkilöt
Espondeilhan

Espondeilhan on kunta Etelä-Ranskassa Hérault'n departementissa Oksitanian alueella. Se sijaitsee noin 14 kilometriä Béziers'n kaupungista koilliseen. Kunnan kirkko Notre Dame des Pins on rakennettu 1100-luvulla keskiaikaisen ad pinis -nimisen huvilan paikalle. Kirkkoa linnoitettiin 1300-luvulla satavuotisen sodan aikana. Se valittiin historiallisten muistomerkkien listalle vuonna 1907. Tiedosto:Eglise Notre-Dame-des-Pins d'Espondeilhan - 01.JPG|Kirkon julkisivu Tiedosto:Espondeilhan N.D. Pins portail.JPG|Kirkon portaali Tiedosto:Eglise Notre-Dame-des-Pins d'Espondeilhan - 14.jpg|Kirkon linnoituksia ==Lähteet== ==Aiheesta muualla== Luokka:Hérault’n kunnat
Spišský Štvrtok

Spišský Štvrtok on kunta Prešovin alueella Slovakiassa. Vuonna 2023 siellä asui 2584 asukasta. == Maantiede == Kunta sijaitsee Popradin ja Spišská Nová Vesin yhdistävän tien varrella, tatravuorten läheisyydessä. == Historia == Ensimmäiset todisteet ihmisasutuksesta Spišský Štvrtokin alueella ovat noin 3500 vuotta vanhoja. Kunnan Ladislaus I:lle omistettu roomalaiskatolinen kirkko rakennettiin luultavasti jo 1200-luvulla. Nykyään se on kansallinen muistomerkki. Spišský Štvrtokin nimi viittaa paitsi sen sijaintiin historiallisella Spišin alueella, myös siellä ennen vanhaan torstaisin (slovakiksi Štvrtok) järjestettyihin markkinoihin. Kunnan vaakuna kuvaa sen suojeluspyhimystä, Unkarin kuningas Ladislaus I:stä. == Hallinto == Kunnan pormestarina toimii vuonna 2024 Kristillisdemokraattien Peter Gaj. == Kansainväliset suhteet == === Yhteistyökumppanit === * Siepraw == Tunnettuja asukkaita == * Mikuláš Dzurinda (s. 1955), Slovakian pääministeri == Lähteet == ==Aiheesta muualla== Luokka:Slovakian kunnat Luokka:Prešovin alue
Vanessa Lann

Vanessa Lann (s. 1968 Brooklyn, New York) on yhdysvaltalais-alankomaalainen säveltäjä ja pianisti.Lann, Vanessa United Music & Media Publishers, viitattu 17.9.2024 Lann aloitti pianotunneilla käymisen 5-vuotiaana ja teki myös ensimmäiset sävellyksensä lapsuudessaan. Hän opiskeli Westchester Conservatory of Musicissa, Harvardin yliopistossa ja Haagin kuninkaallisessa konservatoriossa.Vanessa Lann ECS Publishing Group, viitattu 17.9.2024 Valmistuttuaan Harvardin yliopistosta Lann muutti vuonna 1990 Alankomaihin, jossa hänen sävellysopettajiaan olviat Theo Loevendie ja Louis Andriessen. Hänen teoksiaan on esitetty muun muassa Concertgebouw’ssa, Berliinin filharmoniassa, Lincoln Centerissä ja Wigmore Hallissa. Hänen musiikkiaan on kustantanut Donemus, ja siitä on tehty lukuisia levytyksiä. Lannin teosten joukossa on musiikkia orkesterille, muille suurille kokoonpanoille ja kuorolle. Lann on opettanut muun muassa ArtEZ-taideyliopistossa, jossa hän on toiminut elokuva- ja teatterisäveltämisen laitoksen johtajana. Vuonna 2019 Lann sai Buman klassisen musiikin palkinnon kansainvälisesti esitetyimpänä alankomaalaisena säveltäjänä. == Lähteet == Luokka:Alankomaalaiset säveltäjät Luokka:Yhdysvaltalaiset säveltäjät Luokka:Vuonna 1968 syntyneet Luokka:Elävät henkilöt
Theo Loevendie

Theo Loevendie (s. 17. syyskuuta 1930 Amsterdam) on alankomaalainen säveltäjä, pianisti ja saksofonisti. Hän on toiminut sekä jazzin että klassisen musiikin parissa.Theo Loevendie AllMusic, viitattu 17.9.2024 Theo Loevendie Nieuw Geneco, viitattu 17.9.2024 Loevendie on urallaan toiminut lukuisissa kokoonpanoissa ja yhtyeiden johdossa. Hänestä tuli yksi johtavista alankomaalaisista jazzmuusikoista. Hän on säveltänyt konserttoja pianolle (1996), viululle (1998) ja klarinetille. Vuodelta 2002 on Loevendien teos Seyir 25:lle länsimaiselle ja ei-länsimaiselle soittimelle. Hänen muita teoksiaan ovat laulusarja Six Turkish folkpoems (1977), De Nachtegaal (1979) ja orkesteriteos Flexio (1979). 1980–1990-luvuilla Loevendie sai näkyvyyttä oopperasäveltäjänä. Hänen oopperoidensa joukossa ovat Johnny en Jones ja Spinoza. Vuonna 2016 Amsterdamin kaupunki myönsi Loevendielle Andreaspenningin. == Lähteet == Luokka:Alankomaalaiset säveltäjät Luokka:Alankomaalaiset pianistit Luokka:Saksofonistit Luokka:Alankomaalaiset jazzmuusikot Luokka:Oopperasäveltäjät Luokka:Vuonna 1930 syntyneet Luokka:Elävät henkilöt
Thýrio

Thýrio (, myös Θύρρειο, Thýrreio; , Θύρρειον, Thýrreion) on Kreikan kylä, joka kuuluu hallinnollisesti Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 554 (2021). Thýrion kylä sijaitsee noin 22 kilometriä kaakkoon Vónitsan kaupungista ja noin 62 kilometriä luoteeseen Agrínion kaupungista. Se on rakennettu Akarnaniká-vuoren rinteeseen noin 500 metrin korkeuteen merenpinnasta laskettuna. Kylä on ottanut nimensä sen lähellä sijainneesta antiikin ajan Thyrreionin kaupungista. Nykyisen kylän aiempi nimi oli Ágios Vasíleios (Άγιος Βασίλειος). Kylässä toimii Thýrion arkeologinen museo. Thýrio muodostaa myös laajemman kyläyhdyskunnan (Δημοτική Κοινότητα Θυρίου, Dimotikí Koinótita Thyríou), johon kuuluu varsinaisen Thýrion kylän lisäksi Goúrgouvlin kylä. Koko yhdyskunnan väkiluku on 579 (2021). == Lähteet == Luokka:Áktio-Vónitsa Luokka:Länsi-Kreikan kylät
Toumpítsi

Toumpítsi (, ) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 70 (2021). Toumpítsin kylä sijaitsee Peloponnesoksen niemimaan sisäosissa noin 79 kilometriä luoteeseen Trípolista. Se on rakennettu noin 140 metrin korkeuteen merenpinnasta laskettuna. Toumpítsi on osa Ráchesin kyläyhdyskuntaa. Antiikin ajan Thelpusan kaupunki sijaitsi noin kaksi kilometriä nykyisestä kylästä pohjoiseen. Toumpítsin paikalla sijaitsi joidenkin arvioiden mukaan kylä nimeltä Onkeion, jossa oli Demeter Erinykselle omistettu temppeli. Näin oletti muun muassa William Martin Leake. == Lähteet == Luokka:Gortynía Luokka:Peloponnesoksen kylät
Tourlotí (Iraklion)

Tourlotí () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 44 (2021). Tourlotín kylä sijaitsee Kreetan eteläisissä keskiosissa noin 39 kilometriä etelään Iraklionista. Se on osa Pártiran kyläyhdyskuntaa. Kylä mainitaan ensimmäisen kerran venetsialaisaikaisissa lähteissä vuonna 1583. Kylän nimi tulee sanasta toúrla (τούρλα), joka tarkoittaa kukkulaa tai vuorenhuippua. == Lähteet == Luokka:Kreetan kylät Luokka:Minóa Pediáda
Tourlotí

Tourlotí () voi viitata seuraaviin paikkoihin Kreikassa: * Tourlotí, kylä Kreetan saarella Minóa Pediádan kunnassa Iraklionin alueyksikössä * Tourlotí, kylä Kreetan saarella Siteían kunnassa Lasíthin alueyksikössä
Tripótama

Tripótama () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 32 (2021). Tripótaman kylä, suomeksi ”Kolme jokea”, sijaitsee Akhaian eteläosassa noin 92 kilometriä eteläkaakkoon Patraksen kaupungista. Se on rakennettu noin 556 metrin korkeuteen merenpinnasta laskettuna. Se on osa Psofídan kyläyhdyskuntaa. Kylä on saanut nimensä siitä, että se sijaitsee kolmen joen yhtymäkohdassa. Joet ovat Erýmanthos, Aroánios eli Livartzinós ja Seiraíos. Antiikin ajan Psofiin kaupunki sijaitsi heti nykyisen kylän koillispuolella. == Lähteet == Luokka:Kalávryta Luokka:Länsi-Kreikan kylät
Tselepákos

Tselepákos () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 35 (2021). Tselepákoksen kylä sijaitsee Peloponnesoksen niemimaan keskiosissa noin 13 kilometriä länteen Trípolin kaupungista. Se on rakennettu noin 830 metrin korkeuteen merenpinnasta laskettuna. Tselepákos muodostaa myös laajemman kyläyhdyskunnan (Δημοτική Κοινότητα Τσελεπάκου, Dimotikí Koinótita Tselepákou), johon kuuluvat varsinaisen Tselepákoksen kylän lisäksi kylät Daviá eli Áno Daviá (”Ylä-Daviá”) ja Káto Daviá (”Ala-Daviá”). Koko yhdyskunnan väkiluku on 104 (2021). Kylän lähellä sijaitsevat nimellä Paliópyrgas (”Vanha torni”) tunnetut keskiaikaisen linnoitustornin rauniot. == Lähteet == Luokka:Peloponnesoksen kylät Luokka:Trípoli
Tsoútsouros

Tsoútsouros () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 85 (2021). Tsoútsouroksen kylä sijaitsee Kreetan etelärannikolla noin 54 kilometriä etelään Iraklionista. Se on osa Kastellianán kyläyhdyskuntaa. Kylässä on noin kaksi kilometriä pitkä hiekkaranta, jonka kylän satama jakaa kahteen osaan. Antiikin aikana kylän paikalla sijaitsi Inatoksen kaupunki. == Lähteet == Luokka:Kreetan kylät Luokka:Minóa Pediáda
Voútsis

Voútsis (, myös Voútsi, Βούτσι) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 152 (2021). Voútsisin kylä sijaitsee Peloponnesoksen niemimaan sisäosissa Ládonas-joen länsipuolella noin 91 kilometriä luoteeseen Trípolista. Se on rakennettu Afrodísio-vuoren rinteeseen noin 550 metrin korkeuteen merenpinnasta laskettuna. Voútsis muodostaa oman kyläyhdyskuntansa (Δημοτική Κοινότητα Βούτση, Dimotikí Koinótita Voútsi), johon ei kuulu muita asutuksia. Antiikin aikana nykyisen kylän paikalla sijaitsi kylä nimeltä Kaus ( tai Kaous, ). Se kuului läheisen Thelpusan kaupungin alaisuuteen, ja siellä sijaitsi Pausaniaan näkemä Asklepios Kausiokselle omistettu temppeli.Pausanias: Kreikan kuvaus 8.25.1. Lähellä Ládonas-jokea on frankkivallan aikaisen Roúpelin eli Zoúmpelan linnan rauniot. == Lähteet == Luokka:Gortynía Luokka:Peloponnesoksen kylät
Vrouchás

Vrouchás () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 93 (2021). Vrouchásin kylä sijaitsee noin 20 kilometriä pohjoiseen Ágios Nikólaoksen kaupungista. Se on rakennettu vuorelle noin kilometrin sisämaahan Mirampéllonlahden rannasta. Kylän nimi mainitaan paikannimenä ensimmäisen kerran venetsialaisajalla 1600-luvulla. Ensimmäinen maininta varsinaisesta kylästä on osmanivallan ajalta vuodelta 1834. Vrouchás muodostaa myös laajemman kyläyhdyskunnan (Δημοτική Κοινότητα Βρουχά, Dimotikí Koinótita Vrouchá), johon kuuluvat varsinaisen Vrouchásin kylän lisäksi kylät Myronikítas ja Pláka. Koko yhdyskunnan väkiluku on 170 (2021). Pláka on kyläyhdyskunnan ranta-asutus. == Lähteet == Luokka:Ágios Nikólaos Luokka:Kreetan kylät
Zénia

Zénia () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 15 (2021). Zénian kylä sijaitsee Kreetan itäisissä keskiosissa noin 24 kilometriä länteen Ágios Nikólaoksen kaupungista. Zénia muodostaa myös laajemman kyläyhdyskunnan (Δημοτική Κοινότητα Ζενίων, Dimotikí Koinótita Zeníon), johon kuuluvat varsinaisen Zénian kylän lisäksi kylät Adrianós, Amygdáloi, Áno Amygdáloi ja Roussapidiá. Koko yhdyskunnan väkiluku on 31 (2021). == Lähteet == == Aiheesta muualla == Luokka:Ágios Nikólaos Luokka:Kreetan kylät
Jan van Gilse

Jan Pieter Hendrik van Gilse (11. toukokuuta 1881 Rotterdam – 8. syyskuuta 1944 Oegstgeest) oli alankomaalainen säveltäjä ja kapellimestari.Jan van Gilse Forbidden Music Regained, viitattu 17.9.2024 Gilse opiskeli vuodesta 1897 Kölnissä orkesterinjohtoa ja sävellystä Franz Wüllnerin sekä pianonsoittoa Max van de Sandtin johdolla. Hän saavutti varhaisimman suosionsa jo opiskeluaikanaan Konserttialkusoitollaan ja ensimmäisellä sinfoniallaan. Gilse jatkoi joidenkin vuosien ajan opiskelua Berliinissä Engelbert Humperdinckin johdolla. Vuonna 1905 hänet nimitettiin harjoituskapellimestariksi Bremenin kaupunginteatteriin. Samana vuonna hän johti kolmannen sinfoniansa (Erhebung) esitykset Bremenissä ja Amsterdamissa. Gilse sai saksalaisen musiikkipalkinnon, jonka turvin hän pystyi työskentelemään Roomassa kahden vuoden ajan. Vuonna 1911 hän asettui vaimonsa Ada Hooijerin kanssa Müncheniin. Siellä syntyivät pariskunnan pojat vuosina 1912 ja 1916. Gilse kuitenkin palasi ensimmäisen maailmansodan aikana Alankomaihin ja sai vuonna 1917 nimityksen Utrechtin kunnallisorkesterin kapellimestariksi, jonka tehtävissä hän toimi vuoteen 1922 saakka. Vuosikymmeniä tehtävässä palvellut Wouter Hutschenruyter siirtyi musiikkikoulun johtajaksi Rotterdamiin. Gilse ajautui erimielisyyksiin säveltäjä Willem Pijperin kanssa; Pijper arvosteli hänen työtään kapellimestarina ankarasti suositussa lehdessä. Vuonna 1922 valmistui Gilsen Rainer Maria Rilken sanoihin tekemä kantaatti Der Kreis des Lebens. Utrechtista poistuttuaan Gilse muutti Blaricumiin ja sitten Lareniin. Hän asui vuoden Sveitsissä ja asettui lopulta Berliiniin. Adolf Hitlerin noustua valtaan vuonna 1933 Gilse palasi välittömästi Alankomaihin, jossa hänet nimitettiin 1. lokakuuta 1933 Utrechtin konservatorion johtajaksi. Hän erosi tehtävistään vuonna 1937. Gilse oli perustamassa Alankomaiden säveltäjäliittoa Genecoa ja Buma-tekijänoikeusjärjestöä. Hän toimi molempien puheenjohtajana, mutta menetti asemansa natsien hyökättyä Alankomaihin. Gilse myös kieltäytyi johtamasta orkestereita, sillä juutalaisilta oli kielletty konsertteihin osallistuminen. Gilsen kaikki musiikki poistettiin kirjastojen kokoelmista ja teosten esitykset kiellettiin. Gilse perusti laittoman protestilehden nimeltään De Vrije Kunstenaar. Gilse eli vaimonsa kanssa lukuisissa eri pakopaikoissa vuosina 1942–1944. Hänen molemmat poikansa olivat vastarintaliikkeen taistelijoita ja joutuivat natsien tappamiksi. Gilse haudattiin väärällä nimellä. Kuvanveistäjä Mari Andriessen teki muistomerkin hänen haudalleen. Gilsen musiikissaan yhdistyvät saksalaisen romantiikan ja ranskalaisen impressionismin vaikutteet. Vuodesta 1922 lähtien ranskalaiset vaikutteet korostuivat. Ne olivat esillä esimerkiksi laulusarjassa Der Gärtner (1921–1923). Gilsen myöhempään tuotantoon vaikutti myös alankomaalainen kansanmusiikki. Gilse työsti vuosina 1937–1940 oopperaa Thijl, joka kuitenkin kantaesitettiin vasta postuumisti 36 vuotta myöhemmin. Sittemmin sitä on pidetty hänen pääteoksenaan. == Lähteet == Luokka:Alankomaalaiset säveltäjät Luokka:Alankomaalaiset kapellimestarit Luokka:Oopperasäveltäjät Luokka:Vuonna 1881 syntyneet Luokka:Vuonna 1944 kuolleet
Siskoni (elokuva)

Siskoni () on suomalais-ruotsalais-italialais-tanskalaisena yhteistyönä tehty elokuva vuodelta 2023. Sen on ohjannut Mika Gustafson, joka myös käsikirjoitti elokuvan yhdessä Alexander Öhrstrandin kanssa. Elokuvan budjetti oli 2 418 000 euroa, jota Suomen elokuvasäätiö tuki 150 000 eurolla. Osatuottajana toimi Tuffi Films. Suomen-ensi-ilta oli 19. huhtikuuta 2024 == Juoni == Sisarukset Laura (16), Mira (12) ja Steffi (7) tulevat toimeen omillaan äidin poissaollessa ja viettävät villiä ja huoletonta elämää. Mutta kun sosiaaliviranomaiset kutsuvat tapaamiseen, Lauran on löydettävä joku esiintymään heidän äitinään, tai muuten tytöt viedään sijaishuoltoon ja erotetaan toisistaan. == Näyttelijät == Lähde: == Ikäraja == KAVI on luokitellut elokuvan seuraavasti: * = Sallittu yli 12-vuotiaille * = Sisältää väkivaltaa * = Voi aiheuttaa ahdistusta * = Sisältää päihteiden käyttöä == Palkinnot == Elokuva sai Guldbagge-palkintogaalassa parhaan elokuvan ja parhaan lavastuksen palkinnot. Venetsian elokuvajuhlilla se palkittiin Orizzonti-sarjassa parhaasta ohjauksesta, minkä lisäksi ohjaaja sai nuoren ohjaajan palkinnon. Lontoossa ohjaaja sai esikoiselokuvan palkinnon. == Arvostelut == Maija Alander, Helsingin Sanomat Kalle Kinnunen, Suomen Kuvalehti Niko Ikonen, Episodi Maija Kääntä, Kulttuuritoimitus Rolf Bamberg, Demokraatti == Lähteet == == Aiheesta muualla == * * Luokka:Vuoden 2024 suomalaiset elokuvat Luokka:Vuoden 2023 ruotsalaiset elokuvat
Syh’ivin piiri

Syh’ivin piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Se sijaitsee Lvivin etelä- ja kaakkoisosassa. Vuonna 2000 perustetun kaupunkipiirin pinta-ala on 17,6 neliökilometriä ja väkiluku 150 343 asukasta (1.1.2021). Kaupunkipiirin naapureina ovat lännessä Frankon piiri, pohjoisessa kaupunkikeskustan sisältävä Halytšin piiri ja Lytšakivin piiri. Idän ja etelän suunnilla kaupukipiirin rajan takana on Lvivin kaupunkihromadan (Lvivin kaupungin) ulkopuolista Lvivin piiriä, useita siihen kuuluvia hromadoita. Piirin alueella sijaitsee muun muassa: * Arena Lviv * Lvivin linja-autotehdas (kesken) ==Lähteet== ==Aiheesta muualla== * Syh’ivin piirin rajat Open Street Map -kartalla (OSM) (openstreetmap.org) Luokka:Lvivin piirit
Louise Griffiths

Louise Griffiths (s. 31. heinäkuuta 1978) on englantilainen näyttelijä, laulaja, lauluntekijä, malli ja näyttelijä. Griffitsh osallistui BBC:n kykyjenetsintäohjelmaan, ja lauloi brittiläisessä tyttöbändissä mutta ei menestynyt kummassakaan. Hän muutti Yhdysvaltoihin ja alkoi tehdä uraa elokuvissa. Vuonna 2013 Griffiths esitti nimiosaa Erzsébet Báthorystä kertovassa kauhukomediassa Chastity Bites. Griffiths esitti komentaja Lydia Wintersiä pelissä Command & Conquer: Red Alert 3. == Yksityiselämä == Griffiths oli kihloissa Jenson Buttonin kanssa ennen kuin heidän viisivuotinen suhteensa päättyi vuonna 2005. == Lähteet == == Aiheesta muualla == * Luokka:Brittiläiset lauluntekijät Luokka:Englantilaiset laulajat Luokka:Englantilaiset näyttelijät Luokka:Brittiläiset mallit Luokka:Vuonna 1978 syntyneet Luokka:Elävät henkilöt
Willem de Fesch

Willem de Fesch (26. elokuuta 1687 Alkmaar – 3. tammikuuta 1761 Lontoo) oli alankomaalainen säveltäjä ja viulisti.Willem de Fesch Donemus, viitattu 18.9.2024 Fesch sai viulunsoiton opetusta Carl Rosierilta ja meni naimisiin tämän tyttären kanssa. Hän muutti vuonna 1725 Antwerpeniin ja seurasi Alphonse d’Èveä Onze-Lieve-Vrouwekathedraalin kapellin johtajana. Hän ajautui kirkollisten piirien kanssa ristiriitoihin, ja hänen luonnettaan moitittiin arvaamattomaksi, itsekeskeiseksi ja välinpitämättömäksi. Hän joutuikin lopulta eroamaan. Fesch toimi kirkkomuusikkona todennäköisesti myös Amsterdamissa. Lisäksi hän teki useita esiintymisiä Antwerpenissä viulistina. Feschiltä julkaistiin vuosina 1710–1725 duoja kahdelle viululle, konserttoja ja sonaatteja. Vuosina 1725–1731 lukuisia hänen säveltämiään messuja ja sonaatteja julkaistiin Brysselissä. Fesch muutti vuonna 1732 vaimonsa kanssa Lontooseen, jossa hän esiintyi viulistina ja hänen vaimonsa laulajana. Lontoossa kantaesitettiin Feschin oratoriot Judith vuonna 1733 ja Joseph vuonna 1745. Fesch sävelsi Lontoon-vuosinaan myös koomisen oopperan The London Apprentice, lauluja, sonaatteja, konserttoja ja pastoraaliserenadin Love and Friendship. Vuonna 1746 Fesch pääsi Georg Friedrich Händelin orkesterin konserttimestariksi. Hän vetäytyi julkisesta toiminnasta vuonna 1750. == Lähteet == == Aiheesta muualla == * IMSLP: nuotteja Luokka:Alankomaalaiset säveltäjät Luokka:Alankomaalaiset viulistit Luokka:Barokkisäveltäjät Luokka:Vuonna 1687 syntyneet Luokka:Vuonna 1761 kuolleet
Ghiselin Danckerts

Ghiselin Danckerts (n. 1510 Tholen – 1567 Rooma) oli flaamilainen säveltäjä, laulaja ja musiikkiteoreetikko.Ghiselin Danckerts (Dankers) HOASM, viitattu 18.9.2024 Ghisilinus (Ghiselin) Danckerts Smith College, viitattu 18.9.2024 Danckerts työskenteli Napolissa 1530-luvulla ja pääsi yhdeksi paavillisista laulajista vuonna 1538. Hänet erotettiin vuonna 1565, koska häntä syytettiin lauluäänen puutteesta, liiallisesta vauraudesta ja liiallisesta kiintymyksestä naisiin.DANCKERTS Missa de Beata Virgine Gramophone, viitattu 18.9.2024 Danckerts oli vuonna 1551 Bartolomé de Escobedon kanssa tuomarina musiikin teoriaa koskeneessa kiistassa Nicola Vicentinon ja Vicente Lusitanon välillä. Danckerts ja Escobedo ratkaisivat kiistan Lusitanon eduksi. Danckerts kirjoitti aiheesta tutkielman. Hänen sävellystuotantoonsa kuuluu motetteja ja madrigaaleja. Hänen teoksiaan on kuitenkin säilynyt vain vähän. == Lähteet == Luokka:Alankomaalaiset säveltäjät Luokka:Alankomaalaiset laulajat Luokka:Musiikkiteoreetikot Luokka:Renessanssisäveltäjät Luokka:Syntymävuosi puuttuu Luokka:Vuonna 1567 kuolleet
Paola (Malta)

Paola (, ) on kaupunki Reġjun tal-Port -alueella Maltalla. Kaupungin nimi maltaksi ja italiaksi tarkoittaa uutta kaupunkia. Vuonna 2019 Paolassa asui 8 706 asukasta. Paola on Southern Harbour -alueen kaupallinen keskus ja se sijaitsee noin 5 kilometriä pääkaupungista Vallettasta. Paola on kasvanut yhteen viereisten Tarxienin ja Fguran kaupunkien kanssa muodostaen yhtenäisen urbaanin alueen. Paola on nimetty Johannittain ritarikunnan suurmestari Antoine de Paulen mukaan, joka perusti kaupungin vuonna 1626. == Historia == Vaikka Paola on perustettu 1600-luvulla, niin alueella on asuttu jo neoliittisella aikakaudella. Myös muita kulttuurihistoriallisia jäänteitä esihistorialliselta ajalta aina antiikin ajalle on löydetty Paolasta. Tunnetuimmat esihistorialliset nähtävyydet kunnassa ovat Ħal Saflienin hypogeum ajalta noin 2500 eaa, sekä Kordinin megaliittiset temppelit. Johannittain ritarikunnan aikakaudella Paolaan rakennettiin myös kirkko paavi Urbanus VIII:lta saadulla luvalla. Tyylisuunnaltaan barokkia edustava Pyhän Ubaldescan kirkko valmistui 1630. Maltan ollessa Yhdistyneen kuningaskunnan siirtomaa Paola miltei autioitui johtuen malariaepidemiasta. Vuonna 1842 Paolaan rakennettiin Corradinon vankila, joka on yhä käytössä. Addolaratan hautausmaa rakennettiin 1862-1868 Paolaan Tal-Ħorr -nimiselle kukkulalle, joka oli toiminut kalmistona jo esihistoriallisella ajalla. Vuodesta 1905 vuoteen 1929 Vallettasta Cospicuaan johtava raitiovaunulinja pysähtyi Paolan keskusaukiolla. Vuonna 1959 Paolan keskusaukiolle valmistui suurempi seurakuntakirkko Kristus kuninkaan basilika. == Kaupunginosat == * Għajn Dwieli * Il-Qortin * Kordin (Corradino) * Moll il-Faħam * L-Ordinanza * Ras Ħanżir * Tal-Borġ * Tax-Xewk == Lähteet == Luokka:Maltan kunnat
Carsten Tilke

Carsten Tilke (s. 30. lokakuuta 1983) on saksalainen arkkitehti, joka on tunnettu uusien moottoriratojen ja olemassa olevien ratojen muokkausten suunnittelijana. Hänen isänsä on arkkitehti Hermann Tilke. Tilke on itsekin ajanut kilpaa, ja sijoittui vuonna 2018 Audi R8 LMS Cupissa kahdeksanneksi. == Tilken suunnittelemat radat == Carsten Tilken suunnittelemia Formula 1 -ratoja tai niiden muokkauksia: * 2021: Jeddah Corniche Circuit (uusi rata) * 2023: Las Vegas Strip Circuit (uusi rata) == Lähteet == == Aiheesta muualla == *Carsten Tilke Driver Databasessa Luokka:Formula 1 -taustavaikuttajat Luokka:Saksalaiset arkkitehdit Luokka:Vuonna 1983 syntyneet Luokka:Elävät henkilöt
Mauri Maunula

Mauri Maunula (2. kesäkuuta 1921 Helsinki – 14. syyskuuta 2024) oli suomalainen lentokapteeni, joka palveli jatkosodassa sotilaslentäjänä ja oli kuollessaan viimeinen elossa ollut Suomen sotien lentäjäveteraani.Viimeinen lentäjäveteraani Mauri Maunula kuoli 103-vuotiaana Helsingin Sanomat 16.9.2024, viitattu 18.9.2024 Maunula toimi tiedustelu- sekä hävittäjälentäjänä, kouluttajana ja tarkastuslentäjänä.Heini Kilpamäki, Olli Vainio, Sotaveteraani Mauri Maunula on kuollut Iltalehti 16.9.2024, viitattu 18.9.2024 Sotien jälkeen hän työskenteli pitkäaikaisena siviililentäjänä enimmäkseen Finnairin palveluksessa. Maunula kuului miehistöön, joka lennätti Carl Gustaf Emil Mannerheimin ruumiin Suomeen haudattavaksi tämän kuoltua. Hän tuli laajalti tunnetuksi vuoden 2018 Linnan juhlissa esittäessään Jenni Haukiolle balladin Äänisen yö. Maunula lensi vielä vuonna 2023 Suomen ilmavoimien lentonäytöksessä Turussa F35A-hävittäjäsimulaattorilla. Maunula oli naimisissa ja hänellä oli kolme lasta. Häntä haastateltiin monesti Helsingin Sanomiin, ja hän antoi viimeisen haastattelunsa Iltalehdelle elo- syyskuun vaihteessa 2024. Maunula tapasi Suomen presidenteistä Sauli Niinistön lisäksi Risto Rytin, Mannerheimin, Urho Kekkosen, Martti Ahtisaaren ja Tarja Halosen. Maunula siunattiin 23. lokakuuta 2024 Hyvän Paimenen kirkossa Helsingissä. Ilmavoimat kunnioitti Maunulan muistoa neljän F/A-18 Hornet -hävittäjän ylilennolla siunaustilaisuuden aikana. Ylilennon päätteeksi yksi hävittäjä kääntyi jyrkkään nousuun ja ampui muutaman soihtuheitteen. == Lähteet == Luokka:Suomalaiset hävittäjälentäjät Luokka:Suomalaiset toisen maailmansodan sotilaat Luokka:Yli satavuotiaiksi eläneet suomalaiset Luokka:Vuonna 1921 syntyneet Luokka:Vuonna 2024 kuolleet
Vladimir Martynov

Vladimir Ivanovitš Martynov (; s. 20. helmikuuta 1946 Moskova) on venäläinen säveltäjä ja musiikintutkija.Владимир Мартынов Kino-teatr.ru, viitattu 18.9.2024 Мартынов Владимир Иванович Союз композиторов России, viitattu 18.9.2024 Martynov opiskeli Moskovan konservatoriossa ja valmistui sävellysluokalta vuonna 1970, pianoluokalta vuonna 1971. Vuosina 1975–1976 hän osallistui nokkahuilistina konsertteihin, joissa esitettiin myöhäiskeskiaikaista musiikkia Italiasta, Ranskasta ja Espanjasta. Vuodesta 1978 lähtien Martynov on perehtynyt venäläiseen liturgiseen lauluperinteeseen. Hän tutki eri luostareissa vanhoja käsikirjoituksia ja teki vanhoihin käytäntöihin pohjautuen uutta musiikkia hengelliseen käyttöön. Hän myös opetti Troitse-Sergijevin luostarissa. Martynov on lisäksi säveltänyt muun muassa musiikin yli kuuteenkymmeneen elokuvaan ja televisio-ohjelmaan. Hän on julkaissut kirjoja ja artikkeleita sekä esiintynyt puhujana tieteellisissä konferensseissa. Martynoville myönnettiin Venäjän valtionpalkinto vuonna 2002. == Lähteet == Luokka:Venäläiset säveltäjät Luokka:Venäläiset musiikkitieteilijät Luokka:Elokuvasäveltäjät Luokka:Vuonna 1946 syntyneet Luokka:Elävät henkilöt
Emilia Ex

Emilia Ex -artistinimellä esiintyvä Emilia Anniina Rinne (s. 21. huhtikuuta 1989 Vantaa) on suomalainen laulaja ja lauluntekijä. Hänen musiikilliset vaikutteensa pohjautuvat 2000-luvun alkupuolen poppiin, ja artisti kutsuu musiikkiaan "nollaripopiksi". Emilia Ex on tehnyt Helmareiden eli Suomen naisten jalkapallomaajoukkueen virallisen EM-kisakappaleen vuoden 2022 EM- kisoihin. Isolla Music / Sony Music Entertainmentin julkaisema "Helmarit" -kappale kuului kisalähetysten yhteydessä televisiossa, sekä Volkswagenin valtakunnallisessa mainoskampanjassa televisiossa ja radiossa. Helmarit -kappaletta siteerattiin myös Aku Ankassa vuonna 2022. J. Karjalaisen kappaleeseen perustuva ja Capitol Finland / Universal Musicin julkaisema "Sankarit" -coversingle soi miesten jääkiekon MM-kisalähetyksissä vuonna 2023, kappaleen versiointi oli M3NO:n ja Emilia Ex:n yhteistuotantoa. Samana vuonna hän osallistui Elements Musicin julkaisemaan BÄMÄ-kollektiivin läpilyöntikappaleeeen "Kaiken takana on bämä", sekä pääsi YleX Nosteessa -artistiksi. Emilia Ex julkaisi Debyytti-EP:n "Mitä sä sit luulit?" vuonna 2024. Emilia Ex julkaisi myös kappaleen "Hyvä tyttö" samana vuonna, kappaleella vierailevat artistit Aina sekä Matriarkaatti eli räppärit Mon-Sala ja Adikia. == Muu musiikillinen ura == Ennen soolouraansa Rinne on kuulunut poppia esittäneeseen R.A.E-duoon, jonka toinen jäsen oli Sani Valoranta. Duo toimi vuosina 2016–2019 ja julkaisi viisi singleä. Lisäksi Rinne on esiintynyt niin sanottujen bilebändien, kuten Take Cover ja Spandex riveissä. == Diskografia == ;EP * Mitä sä sit luulit? (2024) ;Singlet: * Helmarit (Isolla Music/ Sony Music Entertainment, 2022 ) * Mukana BÄMÄ:n Kaiken takana on bämä -kappaleella (Elements Music, 2023) * Epätäydellinen (2023) * Sankarit yhdessä M3NO:n kanssa (Capitol Finland /Universal Music, 2023) * Lasikenkä (2023) * Mitä sä sit luulit? (2024) * Single Hyvä tyttö yhdessä Aina ja Matriarkaatti kanssa (2024) * 2000 Kilsaa (2024) == Yksityiselämä == Rinteen kumppani on Suomen naisten jalkapallon A-maajoukkueen kapteeni Tinja-Riikka Korpela. == Lähteet == Luokka:Suomalaiset laulajat Luokka:Vuonna 1989 syntyneet Luokka:Elävät henkilöt
Anders Teliin

Anders Teliin, myös Telin tai Thellin (12. helmikuuta 1716 perheen pakomatkalla Lidenissä, Medelpadissa – 17. toukokuuta 1778 Kokkola) oli suomalainen laivojen ja urkujen rakentaja. Teliinin isä oli kappalainen Elias Telin, aiemmin Tellingius, ja puoliso Anna Kristina Pihlgren (1722–1806). Teliin kävi Vaasassa triviaalikoulua 1730–1735, opiskeli Turun akatemiassa vuodesta 1735 ja luki teologiaa Uppsalan yliopistossa 1739–1740, valmistumatta kuitenkaan papiksi. Hän oli laivanrakennusmestari Pietarsaaressa noin vuodesta 1740 ja Kokkolassa vuodesta 1751 sekä urkujen rakentaja 1768–1770. Teliin rakensi aluksia myös muiden kaupunkien kuin Pietarsaaren ja Kokkolan laivanvarustajille, yhteensä ainakin viisikymmentä. Laivat hän osin suunnitteli itse ja rakensi piirusten mukaan. Parhaimmillaan kymmenkunta alusta oli yhtä aikaa tekeillä. Hänen rakentamiaan laivoja olivat muun muassa Fredrik af Chapmanin piirtämät Kälviällä veistetyt Baron Anders von Höpken (1759) ja General Kaulbars (1762). Urut Teliin rakensi ainakin Uudenkaarlepyyn kirkkoon 1768 ja Vaasan kirkkoon 1770, ilman mitään varsinaista urkujen rakentamisen koulutusta. Pohjanmaan pappeja ankarasti kritisoineet kirjoitukset Stockholms dageligt godt -lehdessä 1775–1776 lienevät olleet Teliinin kirjoittamia, vaikka ne julkaistiin nimettöminä. Niissä voi nähdä sekä herrnhutilaisuuden että kälviäläisen Erikinpoikien uskonliikkeen vaikutuksia. == Lähteet == ==Aiheesta muualla== * Luokka:Suomalaiset laivanrakentajat Luokka:Suomalaiset urkujen valmistajat Luokka:Vuonna 1716 syntyneet Luokka:Vuonna 1778 kuolleet
Nintendo Switch 2

Nintendo Switch 2 (lyhemmin Switch 2) on Nintendon kehityksessä oleva pelikonsoli, joka julkaistaan vuonna 2025. Se on Nintendo Switchin seuraaja. Laite paljastettiin 16. tammikuuta 2025, ja siitä kerrotaan lisää yksityiskohtia Nintendo Direct -tapahtumassa 2. huhtikuuta. Yleisö pääsee tutustumaan konsoliin tilaisuuksissa, joita järjestetään huhtikuun ja kesäkuun välillä. == Pelit == Ensimmäinen Nintendo Switch 2:lle julkistettu peli on My Time at Portia -pelin jatko-osa My Time at Evershine. == Taaksepäin yhteensopivuus == 6\. marraskuussa 2024 Nintendo paljasti, että Nintendo Switch 2 on taaksepäin yhteensopiva Nintendo Switchin kanssa. Jotkin aiemman Switchin pelit eivät ole yhteensopivia uudemman laitteen kanssa, mutta yksityiskohtia ei vielä kerrottu laitteen paljastuksen yhteydessä. == Lähteet == Luokka:Nintendon pelikonsolit Luokka:Vuoden 2025 tekniikka
Luettelo presidentti Stubbin isännöimistä kansainvälisistä vieraista

Luettelo presidentti Alexander Stubbin isännöimistä kansainvälisistä vieraista. Luettelossa on lähinnä sellaisia henkilöitä, joiden vierailusta Tasavallan presidentin kanslia on tiedottanut. Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat Presidentti Alexander Stubbin isännöimät kansainväliset vieraat No. Vuosi Päivämäärä Vieras Maa/organisaatio Vierailun aihe Muuta Viitteet 1\. 2024 5.–6. kesäkuuta Jens Stoltenberg, Naton pääsihteeri NATO Turvallisuus- ja puolustuspoliittiset kysymykset, Ukrainan tilanne sekä Naton huippukokous 2\. 2024 13.–14. kesäkuuta Baiba Braže, Latvian ulkoministeri, Espen Barth Eide, Norjan ulkoministeri, Gabrielius Landsbergis, Liettuan ulkoministeri, Mark Rutte, Alankomaiden pääministeri, Radosław Sikorski, Puolan ulkoministeri , , , , Kultaranta-keskustelut 3\. 2024 4.–5. syyskuuta Tamim bin Hamad Al Thani, Qatarin emiiri Maiden välisen taloudellisen ja poliittisen yhteistyön syventäminen sekä Ukrainan ja Gazan sodat 4\. 2024 19. syyskuuta Filippo Grandi, YK:n pakolaisasiain päävaltuutettu UNHCR 5\. 2024 4.–5. maaliskuuta Frederik X, Tanskan kuningas, ja Mary, kuningatar Valtiovierailu == Lähteet == Valtiovierailut Luokka:Valtiovierailut Luokka:2000-vuosikymmenen politiikka
Glass Onion

”Glass Onion” on brittiläisen rock-yhtye The Beatlesin kappale, joka julkaistiin vuonna 1968 yhtyeen tupla-albumilla ”The Beatles”, joka tunnetaan paremmin nimellä ”White Album”. Kappaleen sävelsi John Lennon, mutta kuten useimmat Beatles-kappaleet, sen krediitit on merkitty Lennon–McCartney- kaksikolle. == Tausta ja sävellys == "Glass Onion" on yksi ”White Albumin” kokeellisimmista kappaleista, ja sen sanoituksissa Lennon viittaa useisiin aiempiin Beatles-kappaleisiin, kuten "Strawberry Fields Forever", "I Am the Walrus", "Lady Madonna" ja "The Fool on the Hill". Kappale on saanut nimensä metaforisesta ”lasisesta sipulista”, joka viittaa siihen, että asioiden todellinen olemus voi paljastua kerroksia kuorimalla. Tämä ironinen leikki oli Lennonin tapa kommentoida sitä, miten fanit ja analyytikot yrittivät tulkita hänen ja yhtyeen kappaleiden syvällisiä merkityksiä. Lennon sanoi kirjoittaneensa kappaleen osittain pilkatakseen niitä faneja, jotka etsivät piilotettuja viestejä yhtyeen sanoituksista. Hän esimerkiksi mainitsi kappaleen lopussa epätotuuden, että Paul McCartney on kuollut: ”The walrus was Paul”, viittauksena aiempaan Beatles-kappaleeseen "I Am the Walrus". Tämä kohta lietsoi huhuja ja teorioita siitä, että McCartney olisi kuollut ja korvattu kaksoisolennolla. == Äänitys ja tuotanto == "Glass Onion" äänitettiin Abbey Road -studioilla Lontoossa vuonna 1968, ja tuotannosta vastasi yhtyeen pitkäaikainen yhteistyökumppani George Martin. Kappaleen äänitysprosessi sisälsi perinteisiä rock-soittimia, kuten kitaraa, bassoa ja rumpuja, mutta siinä hyödynnettiin myös orkesterisovitusta, joka antaa kappaleelle ainutlaatuisen tunnelman. Sovituksessa käytettiin jousia, mikä toi kappaleeseen syvyyttä ja dramaattista sävyä. == Vastaanotto == Kappale sai julkaisunsa jälkeen sekä kiitosta että hämmennystä. Monien kriitikoiden mielestä kappale oli oivaltava osoitus Lennonin huumorista ja neroudesta, kun taas toiset pitivät sitä turhan hämäränä ja tarkoituksella hämmentävänä. "Glass Onion" nousi kuitenkin merkittäväksi osaksi Beatlesin diskografiaa ja on säilynyt fanien suosiossa yhtenä ”White Albumin” muistettavimmista raidoista. == Vaikutus ja perintö == "Glass Onion" on yksi Beatles- kappaleista, joita on analysoitu eniten fanien ja tutkijoiden keskuudessa. Se on esimerkki Lennonin leikkisyydestä ja hänen halustaan rikkoa perinteisen laululyriikan rajoja. Kappale on myös nähty vastauksena siihen massiiviseen analyysikulttuuriin, joka ympäröi Beatlesia heidän uransa huipulla. Kappaleen sanoituksissa toistuva viittaus aiempiin Beatles-kappaleisiin on tehnyt siitä eräänlaisen meta-kappaleen, joka kommentoi sekä bändin omaa historiaa että heidän fanikulttuuriaan. "Glass Onion" on siten enemmän kuin pelkkä kappale – se on katsaus Beatlesin maailman sisäiseen dynamiikkaan ja Lennonin itsereflektioon. == Kokoonpano == John Lennon – laulu, rytmikitara Paul McCartney – bassokitara George Harrison – soolokitara Ringo Starr – rummut Orkesteri (jouset), sovittanut George Martin == Lähteet == The Beatles: The White Album (1968) – liner notes Lennon, John. Interviews (1968–1980) Luokka:The Beatlesin kappaleet Luokka:Vuoden 1968 kappaleet